EkBass/fiwiki-20250220-pages-articles huggingface dataset:
Barrett Long

Barrett Long (s. 8. marraskuuta 1982) on yhdysvaltalainen homopornonäyttelijä, joka aloitti uransa esiintyjänä vuonna 2002. Hän on sittemmin myös ohjannut. Hän on 188-senttinen. Hän on esiintyessään käyttänyt myös nimeä Steve Turbo.Internet Adult Film Database: Barrett Long Long on nähty top-rooleissa. Hän on voittanut muun muassa GayVN-palkinnon kategoriassa Best Cum Shot vuonna 2009.Gay Erotic Video Index: Barrett Long == Lähteet == == Aiheesta muualla == * Pornstarrd: Barrett Longin profiili * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1982 syntyneet Luokka:Elävät henkilöt
Miramax

Miramax Films on yhdysvaltalainen elokuvayhtiö, jonka Harvey Weinstein perusti yhdessä veljensä Bob Weinsteinin kanssa vuonna 1979. Yhtiön nimi muodostui heidän vanhempiensa etunimistä Max ja Miriam. Alun perin yhtiö perustettiin tarkoituksena tuoda levitykseen suurten elokuvayhtiöiden epäkaupallisiksi leimaamia elokuvia. Veljekset myivät Miramaxin Disneylle 80 miljoonalla dollarilla vuonna 1993. Kuuluisia Miramaxin elokuvatuotantoja ovat muun muassa Pulp Fiction (1994), The Crying Game, Englantilainen potilas (1996), Holy Smoke – pyhässä pilvessä (1999) ja Prozac Nation (2001). Miramax on myös levittänyt elokuvia. Näihin kuuluu muiden muassa Asterix & Obelix-, Pokémon- ja Bionicle-elokuvia. Vuonna 2010 The Walt Disney Company myi yrityksen Filmyard Holdingsille vuoteen 2016 asti, jolloin se myytiin BeIN Media Groupille. Vuonna 2020 ViacomCBS osti 50 %:n osuuden Miramaxista ja yhtiöstä tuli yhteisyritys BeIN Media Groupin kanssa. == Miramaxin tuottamia elokuvia == === 1990-luvulla === * 1992: Reservoir Dogs * 1994: Pulp Fiction * 1993: Piano * 1997: Will Hunting * 1998: Studio 54 * 1999: Iloiset veikot * 1999: Holy Smoke – pyhässä pilvessä * 1999: Human Traffic === 2000-luvulla === Nimi Valmistumisvuosi Lisätietoja The Others 2001 yhteistuotantona Kate & Leopold 2001 Birthday Girl – unohtumaton yllätys 2002 Enigma 2002 yhteistuotantona Broadway Videon kanssa Frida 2002 Gangs of New York 2002 Kill Bill: Volume 1 2003 Kill Bill: Volume 2 2004 Lentäjä 2004 yhteistuotantona Warner Bros.:n kanssa Cursed 2005 Scary Movie 4 2006 Dimension Filmsin kanssa Hollywoodland 2006 Focus Featuresin kanssa The Queen 2006 yhteistuotantona Pathén ja Granada Productionsin kanssa There Will Be Blood 2007 Paramount Vantagen kanssa Cheri 2009 == Aiheesta muualla == * Miramaxin virallinen sivusto Luokka:Yhdysvaltalaiset elokuvayhtiöt Luokka:Paramount Global
Brännskär

Brännskär on saari Nauvon eteläosassa. Saarella on kalastajatila ja vierassatama.Venenetti Saaristotilaa hallinnoi Turunmaan Saaristosäätiö.Brännskär sai nuoren isännän, Turun Sanomat viitattu 17.7.2012 50 hehtaarin kokoisella saarella asui vuonna 2000 yksi henkilö. == Lähteet == == Aiheesta muualla == *Brännskärin kotisivu Luokka:Nauvo Luokka:Paraisten saaret
Mohamed el-Bisatie

Mohamed el-Bisatie () (1937 Egypti – 14. heinäkuuta 2012 EgyptiEgypt Independent , viitattu 17.7.2012) oli egyptiläinen kirjailija. El-Bisatie vietti lapsuutensa Niilin suistossa. Hän ryhtyi kirjoittamaan novelleja lehtiin vuonna 1962. Hänen ensimmäinen kokoelmansa ilmestyi 1968, ja sittemmin hän julkaisi toistakymmentä romaania ja kuusi novellikokoelmaa. Romaaneja ja novelleja on käännetty esimerkiksi englanniksi, ranskaksi, italiaksi ja espanjaksi.Mohamed el-Bisatie, Banipal, viitattu 17.7.2012Mohamed El-Bisatie, International Prize for Arabic Fiction , viitattu 17.7.2012 El-Bisatie sai useita palkintoja. Hänelle myönnettiin muun muassa Sultan Oweis -palkinto 2001 ja Sawiris-palkinto 2009. Romaani Hunger oli Booker Prize Foundationin hallinnoimanArabic Fiction.org International Prize for Arabic Fiction -palkinnon ehdokkaana 2009. Hän kirjoitti omaelämäkerran, joka on ilmestynyt englanniksi nimellä And the Train Comes. == Lähteet == Luokka:Egyptiläiset kirjailijat Luokka:Arabiankieliset runoilijat Luokka:Vuonna 1937 syntyneet Luokka:Vuonna 2012 kuolleet
Lars Petter Nordhaug

Lars Petter Nordhaug (s. 14. toukokuuta 1984 Lillehammer) on norjalainen maantiepyöräilijä, joka kilpaili ammattilaisena 2005–2017. Nordhaug aloitti uransa maastopyöräilijänä, kunnes vaihtoi lajikseen maantiepyöräilyn. Hän voitti Norjan maantieajomestaruuden vuonna 2006 sekä maastopyöräilymestaruuden vuonna 2008. Vuonna 2010 hän siirtyi uuteen Team Sky -ammattilaistalliin. Hän edusti Belkin Pro Cycling Team -joukkuetta 2013–2014, kunnes palasi Team Sky -talliin 2015. Viimeisellä ammattilaiskaudellaan 2017 hän edusti Aqua Blue Sportia. Hän voitti World Tour -sarjaan kuuluvan Grand Prix Cycliste de Montréal -kilpailun 2012 kukistettuaan loppukirissä Moreno Moserin ja Aleksandr Kolobnevin. == Saavutuksia == ;2005 :Norjan maastopyöräilyn maratonmatkan mestaruus ;2006 :Norjan maantieajomestaruus ;2008 :Norjan maastopyöräilymestaruus ;2009 :Tour de Normandie, kokonaiskilpailussa neljäs, 5. etapin voitto :Irlannin ympäriajo, kokonaiskilpailussa toinen, 3. etapin voitto ;2011 :Critérium International, kokonaiskilpailussa 11. :Italian ympäriajo, kokonaiskilpailussa 92. ;2012 :Trofeo Deià, voitto :Critérium International, kokonaiskilpailussa 4. :Baskimaan ympäriajo, kokonaiskilpailussa 6. :Norjan ympäriajo, kokonaiskilpailussa 3. :Tanskan ympäriajo, 3. etapin voitto :Grand Prix Cycliste de Montréal, voitto ;2013 :Ranskan ympäriajo, kokonaiskilpailussa 50. :Tour des Fjords, kokonaiskilpailussa 2. :MM-kilpailut, maantieajossa 12. ;2014 :Arctic Race of Norway, 1. etapin voitto ;2015 :Tour de Yorkshire, kokonais- ja pistekilpailun sekä 1. etapin voitto == Lähteet == == Aiheesta muualla == * Lars Petter Nordhaug sports-reference.com -sivustolla Luokka:Norjalaiset maantiepyöräilijät Luokka:Norjalaiset maastopyöräilijät Luokka:Vuonna 1984 syntyneet Luokka:Elävät henkilöt
Oruro

Oruro on vanha kaivoskaupunki Bolivian länsiosassa Andien vuoristossa, noin 3 700 metrin korkeudella merenpinnasta. Kaupungin perustivat espanjalaiset vuonna 1606, alun perin nimellä Real Villa de Don Felipe de Austria. Oruro perustettiin alun perin hopeakaivosten vuoksi. Hopeavarojen myöhemmin ehdyttyä perustettiin tinakaivoksia. Boliviaweb.com viitattu 17.7.2012 Kaupungissa oli vuonna 2012 noin 264 900 asukasta.. Kaivosteollisuuden ansiosta Orurossa on hyvä rautatielinja, mutta matkustajajunia kulkee vain etelään Uyuniin ja siitä eteenpäin. Sitä kautta on mahdollista päästä Argentiinan rajalle tai Chileen. == Lähteet == == Aiheesta muualla == Luokka:Bolivian kaupungit eo:Oruro
Copacabana (Bolivia)

Copacabana on pikkukaupunki Boliviassa, Titicaca-järven rannalla. Noin 6 000 asukkaan kaupunki sijaitsee 3 841 metrin korkeudella merenpinnasta La Pazin departementissa Perun rajan tuntumassa. Copacabana-Bolivia.com viitattu 17.7.2012 Se on Bolivian suosituimpia matkailukohteita ja sieltä lähdetään järviretkille pyhille inkojen saarille, Isla del Soliin ja Isla de la Lunaan. Kaupungin suosiota lisää Etelä-Amerikan tärkein pyhimyshahmo Copacabanan neitsyt. == Lähteet == ==Aiheesta muualla== Luokka:Bolivian kaupungit it:Copacabana (Bolivia)
Maija-Liisa Friman

Maija-Liisa Friman (o.s. Sirviö, s. 1952 Iisalmi) on suomalainen diplomi- insinööri, yritysjohtaja ja hallitustyön ammattilainen. Vuonna 2005 ja uudelleen vuonna 2012 hänet arvioitiin Suomen vaikutusvaltaisimmaksi naiseksi yritysmaailmassa Talouselämä-lehden vuosittaisessa Päättäjänaiset- katsauksessa. Hän on ollut myös Pohjois-Euroopan menestyksekkäimpien liikenaisten listalla (vuonna 2015 sijalla 15/20). Vuonna 2017 Fridman arvioitiin Suomen talouselämän päättäjänaisista kahdeksanneksi merkittävimmäksi. Friman valmistui kemian diplomi-insinööriksi Teknillisestä korkeakoulusta 1978. Ensimmäinen työ oli Kemiran Harjavallan lannoitetehtaan käyttöinsinöörinä, sitten 1982–1990 Kemiran tehtävissä Meksikossa ja Georgian osavaltion Savannah'ssa Yhdysvalloissa. Vuonna 1992 Friman meni toimitusjohtajaksi ruotsalaisomisteiseen kipsilevy-yhtiöön Gyprociin. Vuonna 2000 hän siirtyi energiayhtiö Vattenfall Oy:n toimitusjohtajaksi ja toimi sitten Aspocomp Groupin toimitusjohtajana 2004–2007. Vuodesta 2007 Friman on keskittynyt hallitustyöskentelyyn useissa merkittävissä yrityksissä ja yhteisöissä. Vuonna 2012 Talouselämä-lehti arvioi hänet Suomen vaikutusvaltaisimmaksi päättäjänaiseksi. Hän toimi tuolloin hallituksen puheenjohtajana Ekokemissä ja Helsingin Diakonissalaitoksessa, varapuheenjohtajana Neste Oilin hallituksessa sekä jäsenenä ja tarkastusvaliokunnan puheenjohtajana TeliaSonerassa ja Finnairissa. Hän istui myös Ruotsin valtion omistaman rautamalmiyhtiö LKAB:n hallituksessa. Friman on ollut hallituksen jäsenenä myös muun muassa Metso Oyj:ssä 2003–2012, Suomen Lääketieteen Säätiössä 2003–2011, Keskinäinen Eläkevakuutusyhtiö Ilmarisessa 2005–2009, Sponda Oyjssä 2001–2007, Helsingin Suomalaisessa Yhteiskoulussa 2002–2006, Rautaruukki Oyj:ssä 2002–2004 sekä Empower Oy:ssä 2000–2004. == Yksityiselämä == Maija-Liisa Frimanin puoliso on ekonomi, varatuomari Kaj Friman. Heillä on aikuinen tytär. == Lähteet == ==Aiheesta muualla== *Hyvä johtaja on hyvä johtaja (Maija-Liisa Friman - Naisjohtajaohjelma, 2012) (youtube.com) Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1952 syntyneet Luokka:Elävät henkilöt
Carlos Condit

Carlos Jose Condit (s. 26. huhtikuuta 1984), joka tunnetaan myös lempinimellä Natural Born Killer (NBK), on yhdysvaltalainen vapaaottelija. Hän voitti Ultimate Fighting Championship -promootion tilapäisen välisarjan mestaruuden 4. helmikuuta 2012 ottelussa Nick Diazia vastaan. Condit on myös entinen World Extreme Cagefighting -promootion välisarjan mestari. Vapaaottelusivusto Sherdog listasi Conditin parhaimmillaan maailman toiseksi parhaaksi välisarjan ottelijaksi 2012, tuolloin loukkaantumisen vuoksi tauolla olleen Georges St. Pierren jälkeen ja 10. parhaaksi pound for pound -listallaan. ==Lähteet== ==Aiheesta muualla== *Virallinen sivu *Carlos Condit UFC.comissa *Carlos Condit Sherdog.comissa Luokka:Yhdysvaltalaiset vapaaottelijat Luokka:Vuonna 1984 syntyneet Luokka:Elävät henkilöt
Ammunta kesäolympialaisissa 2012 – miesten 50 metrin pienoiskiväärin
moniasentokilpailu

Miesten 50 mkiväärin asentokilpailu ammuttiin 6. elokuuta Royal Artillery Barracksissa. Kultaa Niccolò Campriani Italia (ITA) Hopeaa Kim Jong-Hyun Etelä-Korea (KOR) Pronssia Matthew Emmons Yhdysvallat (USA) == Aikataulu == Päivä Aika Kierros Maanantai, 6. elokuuta, 2012 9:00-12:20 (11:00-14:20) Peruskilpailu Maanantai, 6. elokuuta, 2012 13:45 (15:45) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 1186 Rajmond Debevec München, Saksa 29. elokuuta 1992 Finaali 1287,9 Rajmond Debevec München, Saksa 29. elokuuta 1992 Olympiaennätykset Peruskilpailu 1177 Rajmond Debevec Sydney, Australia 23. syyskuuta 2000 Finaali 1275,1 Rajmond Debevec Sydney, Australia 23. syyskuuta 2000 ==Peruskilpailu== Sija Urheilija Maa Makuu Pysty Polvi Yhteensä Shoot off 1 Niccolò Campriani 396 390 394 1180 2 Matthew Emmons 396 386 390 1172 3 Cyril Graff 395 385 391 1171 4 Yury Shcherbatsevich 399 380 392 1171 5 Kim Jong-Hyun 396 385 390 1171 6 Zhu Qinan 392 390 388 1170 7 Ole Kristian Bryhn 397 385 387 1169 8 Péter Sidi 394 389 385 1168 48.2 9 Han Jin-Seop 398 378 392 1168 48.1 10 Artur Ayvazyan 397 383 388 1168 47.8 11 Marcel Bürge 397 384 387 1168 45.9 12 Thomas Farnik 394 382 391 1167 13 Valérian Sauveplane 394 382 391 1167 14 Serhi Kuliš 390 387 389 1166 15 Marco De Nicolo 394 380 391 1165 16 Artem Khadjibekov 399 377 389 1165 17 Vitali Bubnovich 396 380 388 1164 18 Denis Sokolov 396 375 393 1164 19 Simon Beyeler 394 379 391 1164 20 Gagan Narang 398 377 389 1164 21 Maik Eckhardt 397 382 384 1163 22 Are Hansen 397 382 384 1163 23 Nemanja Mirosavljev 392 379 391 1162 24 Anton Rizov 395 378 389 1162 25 James Huckle 392 384 386 1162 26 Sanjeev Rajput 395 378 388 1161 27 Rajmond Debevec 395 378 388 1161 28 Peter Hellenbrand 395 385 380 1160 29 Lan Xing 397 378 384 1159 30 Jason Parker 398 383 380 1159 31 Jozef Gönci 395 381 381 1157 32 Daniel Brodmeier 398 374 384 1156 33 Bayaraa Nyantai 393 382 379 1154 34 Václav Haman 395 374 384 1153 35 Bojan Durković 396 369 387 1152 36 Javier López 396 375 380 1151 37 Dane Sampson 392 381 378 1151 38 Nedžad Fazlija 392 372 385 1145 39 Midori Yajima 394 367 387 1148 40 Ruslan Ismailov 392 376 378 1146 41 Jonathan Hammond 395 361 386 1142 ==Loppukilpailu== Sija Urheilija Maa Perus- kilpailu 1 2 3 4 5 6 7 8 9 10 Finaali Yhteensä 1 Niccolò Campriani 1180 10.2 9.3 9.7 9.1 10.7 9.9 10.4 10.5 9.7 9.0 98.5 1278.5 OE 2 Kim Jong-Hyun 1171 10.3 10.7 9.4 10.2 10.6 10.0 10.3 10.1 9.5 10.4 101.5 1272.5 3 Matthew Emmons 1172 9.2 9.8 10.1 10.5 10.4 9.9 10.7 10.6 10.5 7.6 99.3 1271.3 4 Cyril Graff 1171 10.1 9.9 10.3 9.7 9.4 10.1 9.9 9.9 10.3 10.4 100.0 1271.0 5 Zhu Qinan 1170 10.1 10.2 9.4 10.8 10.3 10.3 9.4 9.9 10.3 9.5 100.2 1270.2 6 Péter Sidi 1168 10.5 9.8 10.6 9.3 9.7 10.0 10.1 10.2 10.2 10.6 101.0 1269.0 7 Ole Kristian Bryhn 1169 10.7 9.9 9.8 8.1 10.4 8.8 9.7 10.7 10.5 10.2 98.8 1267.8 8 Yury Shcherbatsevich 1171 9.0 10.6 9.6 9.5 9.5 8.8 9.4 10.7 9.7 9.5 96.3 1267.3 == Lähteet == * * === Viitteet === Luokka:Ammunta kesäolympialaisissa 2012
Korujen valmistus

Korujen valmistus () on Carles Codinan kirjoittama 160-sivuinen kirja, jossa esitellään korujen tekoa kullasta tai hopeasta ja erilaisia työstökuvauksia, mm. happosyövytys, granulointi eli rakeistus, patinointi ja saranoiden valmistus. Kirja esittää myös kuvauksia vahamallien veistämisestä ja valamisesta. Luokka:Kirjat tekniikasta Luokka:Vuoden 2000 kirjat
Ammunta kesäolympialaisissa 2012 – miesten trap

Miesten trap ammuttiin 5. ja 6. elokuuta Royal Artillery Barracksissa. Kultaa Giovanni Cernogoraz Kroatia (CRO) Hopeaa Massimo Fabbrizi Italia (ITA) Pronssia Fehaid Al-Deehani Kuwait (KUW) == Aikataulu == Päivä Aika Kierros Sunnuntai, 5. elokuuta, 2012 9:00-15:00 (11:00-17:00) Peruskilpailu, 1. osa Maanantai, 6. elokuuta, 2012 9:00-14:00 (11:00-16:00) Peruskilpailu, 2. osa Maanantai, 6. elokuuta, 2012 16:00 (18:00) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 125 Giovanni Pellielo Ray Ycong Marcello Tittarelli Lance Bade Pavel Gurkin David Kostelecký Massimo Fabbrizi Massimo Fabbrizi Nikosia, Kypros Lahti, Suomi Suhl, Saksa Barcelona, Espanja Americana, Brasilia Granada, Espanja München, Saksa Belgrad, Serbia 1. huhtikuuta 1994 9\. kesäkuuta 1995 11\. kesäkuuta 1996 23\. heinäkuuta 1998 10\. elokuuta 2005 5\. lokakuuta 2006 15\. toukokuuta 2009 6\. syyskuuta 2011 Finaali 149 Karsten Bindrich Massimo Fabbrizi Nikosia, Kypros Belgrad, Serbia 10. heinäkuuta 2008 6\. syyskuuta 2011 Olympiaennätykset Peruskilpailu 124 Michael Diamond Aleksei Alipov Atlanta, Yhdysvallat Ateena, Kreikka 21. heinäkuuta 1996 15\. elokuuta 2004 Finaali 146 David Kostelecký Peking, Kiina 10. elokuuta 2008 ==Peruskilpailu== Sija Urheilija Maa 1 2 3 1.päivä 4 5 Yhteensä Muuta 1 Michael Diamond 25 25 25 75 25 25 125 OE 2 Fehaid Al-Deehani 25 24 25 74 25 25 124 3 Jesús Serrano 24 25 24 73 25 25 123 4 Massimo Fabbrizi 25 24 25 74 24 25 123 5 Anton Glasnović 25 24 25 74 24 24 122 6 Giovanni Cernogoraz 25 25 24 74 24 24 122 7 Boštjan Maček 24 23 25 72 24 24 121 8 Giovanni Pellielo 23 25 24 72 24 25 121 9 Maxim Kosarev 23 25 25 73 24 24 121 10 Rashid Al-Athba 24 25 24 73 24 24 121 11 Karsten Bindrich 24 25 25 74 23 23 121 12 Erik Varga 24 25 24 73 25 23 121 13 Aleksei Alipov 24 22 25 71 25 24 120 14 David Kostelecký 24 24 25 73 25 22 120 15 Adam Vella 23 23 23 69 25 25 119 16 Manavjit Singh Sandhu 24 24 22 70 25 24 119 17 Andreas Scherhaufer 25 24 23 72 23 24 119 18 Jiří Lipták 24 24 25 73 23 23 119 19 Stéphane Clamens 23 25 25 73 24 22 119 20 Sergio Pinero 22 25 25 72 23 23 118 21 Edward Ling 23 24 25 72 25 21 118 22 Ahmed Zaher 23 22 23 68 24 25 117 23 Glenn Kable 23 22 24 69 24 24 117 24 Oğuzhan Tüzün 23 23 25 71 24 22 117 25 Alberto Fernandez 22 23 25 70 23 23 116 26 Talal Al-Rashidi 24 23 23 70 23 23 116 27 Derek Burnett 24 23 23 70 23 23 116 28 Jean Pierre Brol 25 22 24 71 22 23 116 29 Danilo Caro Guarnieri 24 23 22 69 24 22 115 30 Du Yu 22 23 22 67 22 23 112 31 Juan Carlos Pérez 23 22 23 68 21 21 110 32 Dhaher Al-Aryani 21 21 23 65 23 19 107 33 Joan Tomas Roca 21 19 20 60 21 22 103 34 Andrei Kavalenka 24 16 19 59 23 19 101 ==Loppukilpailu== Sija Urheilija Maa Perus- kilpailu Finaali Yhteensä Shoot Off Muuta 1 Giovanni Cernogoraz 122 24 146 6 EOR 2 Massimo Fabbrizi 123 23 146 5 EOR 3 Fehaid Al-Deehani 124 21 145 4 4 Michael Diamond 125 20 145 3 5 Jesús Serrano 123 21 144 6 Anton Glasnović 122 21 143 == Lähteet == * * === Viitteet === Luokka:Ammunta kesäolympialaisissa 2012
Toronton metro

Toronton metro on metrojärjestelmä, joka palvelee Toronton suurkaupunkialuetta Kanadassa. Se avattiin 30. maaliskuuta 1954 Kanadan ensimmäisenä metrona. Metrolla on tärkeä asema kaupungin joukkoliikenteessä: vuonna 2014 sillä tehtiin päivittäin keskimäärin 1,1 miljoonaa matkaa. Järjestelmään kuuluu kolme varsinaista metrolinjaa ja yksi maanpäällinen rata, Scarborough RT. Radan kokonaispituus on lähes 70 kilometriä ja sen varrella on 69 asemaa. == Linjat == Linja Nimi Avattu Pituus Asemia Line 1 Yonge–University 30. maaliskuuta 1954 30,2 km 32 Line 2 Bloor–Danforth 25. helmikuuta 1966 26,2 km 31 Line 3 Scarborough 22. maaliskuuta 1985 6,4 km 6 Line 4 Sheppard 22. marraskuuta 2002 5,5 km 5 Yhteensä: Yhteensä: Yhteensä: 68,3 km 69Summassa huomioitu seuraavat viisi asemaa, joiden kautta kulkee useita linjoja: Bloor-Yonge, St George, Spadina, Sheppard-Yonge ja Kennedy. == Lähteet == == Aiheesta muualla == *
Masalitit

Masalitit ovat mabakieltä ja arabiaa puhuva kansa Sudanin Pohjois-Darfurin maakunnan Dar Masalitin piirikunnassa sekä Tšadin puolella rajaa Adrén seudulla. Osa kansasta asuu lännempänä Tšadissa. Uskonnoltaan masalitit ovat muslimeja. Heidän lukumääräkseen arvioidaan yli 350 000 henkeä. Kansan pääelinkeino on maanviljely. Tärkeimmät viljelykasvit ovat hirssi ja maapähkinät sekä alueen eteläosassa myös durra, okra, seesami, mangot ja korianteri. Nuoriso hakeutuu ansiotöihin Sudanin kaupunkeihin. 1980-luvulta lähtien masalitit ovat joutuneet mukaan Darfurin konfliktiin. ==Lähteet== Luokka:Sudanin etniset ryhmät Luokka:Tšadin etniset ryhmät
Else Holmelund Minarik

Else Holmelund Minarik (13. syyskuuta 1920 – 12. heinäkuuta 2012) oli yhdysvaltalainen lastenkirjailija, joka tunnetaan Pikku Karhu -lastenkirjasarjasta. Siitä on suomennettu kuusi kirjaa. ==Suomennetut teokset== * Pikku karhu, kuv. Maurice Sendak. 1960. suom. Leena Koivukoski. 2. p. Otava, 1978 kuv. Maurice Sendak. Uusi p. Otava, 1986 * Isä Karhu tulee kotiin, kuv. Maurice Sendak; suom. Pirkko Harainen. Otava, 1978 * Pikku Karhu mummolassa, kuv. Maurice Sendak; suom. Pirkko Harainen. Otava, 1979 * Pikku Karhu saa ystävän, kuv. Maurice Sendak; suom. Pirkko Harainen. Otava, 1979 * Suukko Pikku Karhulle, kuv. Maurice Sendak; suom. Pirkko Harainen.Otava, 1979 * Pikku Karhun tarinat, kuvittanut Maurice Sendak. Otava, 1997. Otava, p2007. ==Lähteet== Luokka:Yhdysvaltalaiset lasten- ja nuortenkirjailijat‎ Luokka:Vuonna 1920 syntyneet Luokka:Vuonna 2012 kuolleet
Dazat

Dazat ovat tedojen ohella toinen tubujen pääryhmistä. He asuvat tedojen eteläpuolella Sahelin vyöhykkeellä Tšadissa ja Nigerin itäosassa. Dazan kieltä eli dazagaa pidetään yleensä tubun (tedan) murteena. Eri klaaneihin jakautuneita dazoja arvioidaan olevan yli 200 000 henkeä. Uskonnoltaan he ovat muslimeja. Ryhmän pääelinkeino on paimentolaisuuteen perustuvaa karjanhoito. Kotieläimiä ovat kamelit, hevoset, lampaat ja vuohet. Lisäksi harjoitetaan keinokasteluun perustuvaa maanviljelyä (taateleita, viljaa ja vihanneksia) sekä kaupankäyntiä. Sahelin kuivuus on pakottanut miehet etsimään ansiotöitä kaupungeista. Dazojen alaisuuteen kuuluu erityinen käsityöläisryhmä aza (azza). ==Lähteet== Luokka:Nigerin etniset ryhmät Luokka:Tšadin etniset ryhmät
HMS Waveney

HMS Waveney on ollut neljän Britannian kuninkaallisen laivaston aluksen nimenä. *HMS Waveney (1903), River-luokan hävittäjä *HMS Waveney (1920), Castle-luokan troolari *HMS Waveney (K248), River-luokan fregatti *HMS Waveney (M2003), River-luokan miinanraivaaja
Lehto (runo)

Lehto on marilaisen kirjailijan Sergei Tšavainin vuonna 1905 kirjoittama runo. Kirjailijaa innoitti samana vuonna tapahtunut Venäjän vallankumous, joka toi tuulahduksen vapaammista oloista. Lehto on ensimmäinen marinkielinen taideruno. Tšavain julkaisi runostaan toisen, pitemmän version vuonna 1921 У саска (U saska, suom. Uusi hedelmä) -kokoelmassaan ja merkitsi sen alle päivämäärän 8.7.1920.Bartens 2007, s. 12. Runo mariksi: Ото Ик тымык ото уло мемнан элыште, Шога тудо ото кугу ер серыште. Тушто ладыра деч ладыра пушеҥге кушкеш, Тушто мотор деч мотор саска шочеш. Тушто, ужар лышташ лоҥгаште, шӱшпык мура, Тудо ото гыч ерышке яндар памаш йога. Тушто шудыжат ужаргырак, Тушто пеледышыжат сылнырак. Тудо отым мый йӧратем, Тушто пушеҥге руышым мый вурсем. Professori Raija Bartensin kääntämänä:Bartens 2007, s. 11. Lehto Meidän maassamme on hiljainen lehto. Se sijaitsee suuren järven rannassa. Siellä kasvavat mitä vankimmat puut, siellä kukkivat mitä kauneimmat kukat, siellä laulaa satakieli vihreässä lehvistössä. Siitä lehdosta virtaa järveen kirkas lähde. Sillä ruoho on vihreämpää, sillä kukkaset ovat ihanampia. Sitä lehtoa rakastan, sen puiden kaatajan kiroan. sananmukaisesti (käännös Arto Moisio): Lehto Yksi hiljainen lehto on meidän maassa, Seisoo se lehto suuren järven rannassa. Siellä tanakkaa tanakampi puu kasvaa, Siellä kaunista kauniimpi kukka syntyy. Siellä, vihreiden lehtien lomassa, satakieli laulaa, Siitä lehdosta järveen puhdas lähde virtaa. Siellä ruohokin on vihreämpi, Siellä kukkakin on kauniimpi. Sitä lehtoa minä rakastan, Siitä puun kaatajan minä kiroan. Karjalalaisen kirjailijan Jaakko Rugojevin kääntämänä:Чавайн, Сергей: Ото. Йошкар-Ола 1988. [9 x 11 cm:n kokoinen runon juhlakirja.] Lehto On kotoisella seudullamme lehto hiljainen, suuren järven vesiin läikkyy kuvajaiset sen. Puut tuuheimpina kunnaillamme kauniit kasvavat, kedot ihanaisimpina siellä kukkivat. Ja laulu satakieliemme latvoissa soi, järven rantaa kohti rientäin puro karkeloi. Myös heinä siellä heilimöipi kaikkein raikkahin, värit syöpyneet on parhaat meidän kukkasiin. Niille yksin rakkauteni kaiken omistan. Ken lehdon hakkaa – mustaan manaan sen ma kiroan. ==Lähteet== ==Kirjallisuutta== *Bartens, Raija 2007: Kultainen aamunkoi. Neljän marilaisen runoilijan muistolle. Bibliotheca Ceremissica. Tomus VII. Savariae. Luokka:Runot Luokka:1905
Furit

Furit ovat nilosaharalaisiin furkieliin kuuluvaa furia puhuva kansa Darfurin tasangolla Sudanissa ja sen lähialueilla Tšadissa. Heitä arvioidaan olevan lähes 800 000 henkeä. Tärkeimmät ryhmät ovat kunjara, tunjara ja daju. Furit muodostivat 1500-luvulla syntyneen Darfurin sulttaanikunnan pääkansallisuuden. Sana Darfur tarkoittaa ”furien maata”. Vuonna 1874 alue liitettiin Egyptiin ja vuonna 1916 Anglo-egyptiläiseen Sudaniin. Maan itsenäistyttyä osa fureista pyrki sulautumaan Sudanin arabeihin. 1980-luvulta lähtien alue on kärsinyt Darfurin konfliktista, jossa on surmattu satoja tuhansia ihmisiä ja yli kaksi miljoonaa on joutunut pakenemaan kodeistaan. Kansan perinteisiä elinkeinoja ovat osittain keinokasteluun perustuva maanviljely sekä karjanhoito. Tärkeimmät viljelykasvit ovat hirssi, riisi, vehnä, durra, vihannekset ja puuvilla. Kotieläimiä ovat naudat, lampaat, vuohet ja kamelit. Käsityöammatteihin kuuluu metallin ja nahkan käsittely, saviastioiden, korujen ja luuesineiden valmistus sekä niinimattojen kutominen. Tiiviisti rakennetut kylät koostuvat savitiilistä pystytetyistä neliskulmaisista ja tasakattoisista taloista, joita ympäröivät talousrakennukset ja puutarhat sekä savitiilinen aita. Miesten vaatetukseen kuuluu pitkä ja leveä vaalea paita sekä avarat housut. Naiset pukeutuvat värikkäisiin tai tummiin leninkeihin ja peittävät kasvonsa hartiahuivilla. Ruokavalioon kuuluu pippurilla ja sipulilla maustettuja jauho- ja riisiruokia, vihanneksia ja maitotuotteita. Furien sukujärjestelmässä on matrilineaarisia piirteitä. Avioliitto on matrilokaalinen (aviopuolisot asettuvat asumaan vaimon perheen luokse). Uskonnoltaan furit ovat sunnalaisia muslimeja. Pieni osa harjoittaa perinteistä uskontoa. ==Lähteet== Luokka:Sudanin etniset ryhmät Luokka:Tšadin etniset ryhmät
Ammunta kesäolympialaisissa 2012 – naisten skeet

Naisten skeet ammuttiin 29. heinäkuuta Royal Artillery Barracksissa. Kultaa Kimberly Rhode Yhdysvallat (USA) Hopeaa Wei Ning Kiina (CHN) Pronssia Danka Bartekova Slovakia (SVK) == Aikataulu == Päivä Aika Kierros Sunnuntai, 29. heinäkuuta, 2012 9:00-13:00 (11:00-15:00) Peruskilpailu Sunnuntai, 29. heinäkuuta, 2012 14:00 (16:00) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 75 Kimberly Rhode Tucson, Yhdysvallat 25. maaliskuuta 2012 Finaali 99 Danka Barteková Wei Ning Kimberly Rhode Nikosia, Kypros Peking, Kiina Tucson, Yhdysvallat 9. heinäkuuta 2008 21\. huhtikuuta 2011 25\. maaliskuuta 2012 Olympiaennätykset Peruskilpailu 72 Chiara Cainero Peking, Kiina 14. elokuuta 2008 Finaali 93 Christine Brinker Chiara Cainero Kimberly Rhode Peking, Kiina Peking, Kiina Peking, Kiina 14. elokuuta 2008 14\. elokuuta 2008 14\. elokuuta 2008 == Peruskilpailu == Sijoutus Urheilija Maa 1 2 3 Yhteensä Uusinta Muuta 1 Kimberly Rhode 25 25 24 74 OE 2 Danka Barteková 25 22 23 70 3 Marina Belikova 24 23 22 69 4 Wei Ning 24 19 25 68 5 Christine Wenzel 22 23 23 68 6 Chiara Cainero 22 21 24 67 2 7 Therese Lundqvist 22 22 23 67 1 8 Francisca Crovetto 22 22 22 66 9 Angelina Michshuk 22 22 22 66 10 Veronique Girardet 22 23 21 66 11 Sutiya Jiewchaloemmit 20 23 22 65 12 Lucia Liliana Mihalache 25 20 20 65 13 Çiğdem Özyaman 23 20 20 63 14 Elena Allen 20 20 20 60 15 Lauryn Mark 17 22 20 59 16 Panagiota Andreou 15 22 20 57 17 Mona El-Hawary 14 20 17 51 == Finaali == Urheilija Maa Perus- kilpailu Finaali Yhteensä Uusinta Muuta 1 Kimberly Rhode 74 25 99 OE 2 Wei Ning 68 23 91 3 Danka Bartekova 70 20 90 4 4 Marina Belikova 69 21 90 3 5 Chiara Cainero 67 22 89 6 Christine Wenzel 68 21 89 == Lähteet == * * === Viitteet === Luokka:Ammunta kesäolympialaisissa 2012 Luokka:Skeet
Mabakielet

Mabakielet on yksi nilosaharalaisten kielten ryhmistä. Niitä puhutaan Tšadissa, Sudanissa ja Keski-Afrikan tasavallassa. Kielten puhujamäärä on ehkä noin 300 000 henkeä. Mabakieliä ovat muun muassa masalit (yli 200 000 puhujaa), karanga, maba ja runga. Historiallisesti tärkein on maba, joka toimi Wadain valtakunnan hallitsevan luokan kielenä. Mabaa osataan edelleen laajalti Tšadin kaakkoisosassa ja Sudanin rajaseuduilla. ==Lähteet==
Ammunta kesäolympialaisissa 2012 – naisten trap

Naisten trap ammuttiin 4. elokuuta Royal Artillery Barracksissa. Kultaa Jessica Rossi Italia (ITA) Hopeaa Zuzana Štefečeková Slovakia (SVK) Pronssia Delphine Réau Ranska (FRA) == Aikataulu == Päivä Aika Kierros Lauantai, 4. elokuuta, 2012 9:00-13:00 (11:00-15:00) Peruskilpailu Lauantai, 4. elokuuta, 2012 15:00 (17:00) Finaali Suluissa Suomen aika (EEST) == Ennätykset == Ennen olympialaisten alkua voimassa olleet maailman- ja olympiaennätykset: Maailmanennätykset Peruskilpailu 74 Victoria Chuyko Chen Li Zuzana Štefečeková Giulia Iannotti Satu Mäkelä-Nummela Liu Yingzi Katrin Quooss Nikosia, Kypros Qingyuan, Kiina Qingyuan, Kiina Maribor, Slovenia Maribor, Slovenia Maribor, Slovenia Maribor, Slovenia 13. kesäkuuta 1998 4\. huhtikuuta 2006 4\. huhtikuuta 2006 28\. kesäkuuta 2007 11\. elokuuta 2009 9\. heinäkuuta 2011 9\. heinäkuuta 2011 Finaali 96 Zuzana Štefečeková Qingyuan, Kiina 4. huhtikuuta 2006 Olympiaennätykset Peruskilpailu 71 Daina Gudzinevičiūtė Sydney, Australia 18. syyskuuta 2000 Finaali 91 Satu Mäkelä-Nummela Peking, Kiina 11. elokuuta 2008 ==Peruskilpailu== Sija Urheilija Maa 1 2 3 Yhteensä Shoot off 1 Jessica Rossi 25 25 25 75 WR 2 Zuzana Štefečeková 24 25 24 73 3 Suzanne Balogh 24 23 25 72 4 Delphine Réau 25 25 22 72 5 Alessandra Perilli 25 24 22 71 6 Fátima Gálvez 23 25 22 70 12 7 Satu Mäkelä-Nummela 22 24 24 70 11 8 Elena Tkach 23 22 25 70 6 9 Kimberly Rhode 23 21 24 68 10 Lin Yi-chun Kiinalainen Taipei 22 23 22 68 11 Corey Cogdell 25 22 21 68 12 Liu Yingzi 23 22 22 67 13 Nihan Kantarcı 24 21 21 66 14 Daina Gudzinevičiūtė 24 22 20 66 15 Yukie Nakayama 20 23 22 65 16 Charlotte Kerwood 22 19 23 64 17 Sonja Scheibl 20 22 22 64 18 Ray Bassil 22 22 20 64 19 Kang Gee-Eun 19 22 21 62 20 Shagun Chowdhary 23 17 21 61 21 Yasmina Mesfioui 17 24 20 61 22 Gaby Ahrens Diana 20 21 18 59 ==Loppukilpailu== Sija Urheilija Maa Perus- kilpailu Finaali Yhteensä Shoot off Muuta 1 Jessica Rossi 75 24 99 WR, OR 2 Zuzana Štefečeková 73 20 93 3 3 Delphine Réau 72 21 93 2 4 Alessandra Perilli 71 22 93 1 5 Fátima Gálvez 70 17 87 6 Suzanne Balogh 72 15 87 == Lähteet == * * === Viitteet === Luokka:Ammunta kesäolympialaisissa 2012
Tarvaris Jackson

Tarvaris DeAndre Jackson (21. huhtikuuta 1983 Montgomery, Alabama – 12. huhtikuuta 2020 Alabama) oli yhdysvaltalainen amerikkalaisen jalkapallon pelaaja ja valmentaja, pelipaikaltaan pelinrakentaja. Hän pelasi NFL-liigassa vuosina 2006–2015. Jackson edusti ammattilaisurallaan Minnesota Vikingsia, Seattle Seahawksia ja Buffalo Billsiä. Seattlessa hän voitti Super Bowlin vuonna 2014. ==Pelaajaura== Minnesota Vikings varasi Alabaman osavaltionyliopiston joukkueessa yliopistojalkapalloa pelanneen Jacksonin vuoden 2006 NFL:n varaustilaisuudessa toisen kierroksen viimeisenä pelaajana. Vikingsissa hän pelasi viiden kauden ajan, suurimman osan ajasta varamiehenä. Kesällä 2011 Jackson teki sopimuksen Seattle Seahawksin kanssa. Hänestä tehtiin joukkueen ykköspelinrakentaja. Kaudella 2012 Seahawks hankki kaksi uutta pelinrakentajaa: Matt Flynn siirtyi joukkueeseen Green Bay Packersista ja varaustilaisuudessa varattiin Russell Wilson. Jackson kaupattiin ennen kauden alkua Buffalo Billsiin, jossa hän ei saanut ollenkaan peliaikaa. Bills vapautti Jacksonin sopimuksestaan kauden jälkeen, ja hän palasi Seahawksiin. Jackson pelasi kolme kautta Russell Wilsonin varamiehenä. Kaudella 2014 Seahawks voitti Super Bowlin. Jackson lopetti pelaajauransa kauden 2015 jälkeen. Alabaman osavaltion yliopisto palkkasi hänet vuonna 2018 pelinrakentajien valmentajaksi, ja seuraavana vuonna hän siirtyi Tennesseen osavaltionyliopiston pelinrakentajien valmentajaksi. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Liikenneonnettomuudessa kuolleet Luokka:Vuonna 1983 syntyneet Luokka:Vuonna 2020 kuolleet
Liban Abdi

Liban Abdi (s. 1988 Burao, Somalia) on somalialainen jalkapalloilija. Hän päätyi pakolaisena Norjaan, jossa hän asui Oslossa. Hän kävi peruskoulun ja asui Oslon itäisessä lähiössä Stovnerissa. ==Ura== ===Sheffield United=== Abdi on ensimmäisenä somalimaaurheilijana tehnyt ammattisopimuksen Sheffield United seuran kanssa. Pelattuaan Newport Pagnellin ja Buckingham Townin joukkueissa hän teki vaikutuksen Sheffieldiin. Hänen uransa käynnistyi Football Unites, Racism Divides -ohjelman avulla. Tehtyään kahden vuoden sopimuksen 2008 Abdi oli lainassa Bladesin sisarseurassa Ferencvárosissa saamassa lisää kokemusta. ==Lähteet== * Pelaajaprofiili HLSZ ==Aiheesta muualla== * Profiili LevskiSofia.info -sivustolla Luokka:Somalialaiset jalkapalloilijat Luokka:Vuonna 1988 syntyneet Luokka:Elävät henkilöt
Seneca Wallace

Seneca Isayha Wallace (s. 6. elokuuta 1980 Sacramento, Kalifornia) on yhdysvaltalainen entinen amerikkalaisen jalkapallon ammattilaispelaaja, pelipaikaltaan pelinrakentaja. Wallace pelasi 11 vuotta NFL-liigassa vuosina 2003–2013 lähinnä eri joukkueiden varapelinrakentajana. Nopeutensa ja atleettisuutensa ansiosta Wallacea on ajoittain käytetty myös laitahyökkääjänä. ==NFL-ura== Seattle Seahawks varasi Iowan valtionyliopiston joukkueessa yliopistojalkapalloa pelanneen Wallacen vuoden 2003 NFL:n varaustilaisuudessa, tilaisuuden neljännellä kierroksella. Seahawksissa hän pelasi viiden kauden ajan, joista suurimman osan ajasta varamiehenä. Kesällä 2010 Wallace teki sopimuksen Cleveland Brownsin kanssa, jossa hän jakoi vastuuta yhdessä nuoren Colt McCoyn ja veteraani Jake Delhommen kanssa. Browns vapautti Wallacen sopimuksestaan harjoituskauden 2012 jälkeen. Kaudella 2013 Wallace harjoitteli useamman joukkueen kanssa, mutta päätyi lopulta Green Bay Packersin varapelinrakentajaksi. Wallace pääsi kentälle Aaron Rodgersin loukkaannuttua, mutta loukkaantui itse toisessa ottelussaan ja joutui olemaan loppu kauden sivussa. Kaudeksi 2014 Wallacella oli alustava sopimus San Francisco 49ersin kanssa, mutta hän päätti lopettaa ammattilaisuransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1980 syntyneet Luokka:Elävät henkilöt
German Karatševski

German Evgenievitš Karatševski (; s. 17. heinäkuuta 1968) on venäläinen entinen hiihtäjä. Karatševski kilpaili Albertvillen olympialaisissa 1992 10 kilometrin matkalla ja takaa-ajossa. Hän oli 10 kilometrin matkalla 62. ja sijoittui takaa-ajossa 43:ksi. Karatševski osallistui maailmancupissa viiteen osakilpailuun ja sai parhaan sijoituksensa 30 kilometrin kisassa Kavgolovossa 1993, jossa hän oli 17. nopein. == Lähteet == Luokka:Venäläiset maastohiihtäjät Luokka:Vuonna 1968 syntyneet Luokka:Elävät henkilöt
Vjatšeslav German

Vjatšeslav Mihailovitš German (; s. 17. heinäkuuta 1972) on valkovenäläinen entinen maantiepyöräilijä. German voitti vuonna 1996 maansa mestaruuden maantieajossa. Hän osallistui lajissa samana vuonna myös Atlantan olympiakisoihin, joissa hän joutui keskeyttämään. == Lähteet == Luokka:Valkovenäläiset maantiepyöräilijät Luokka:Vuonna 1972 syntyneet Luokka:Elävät henkilöt
Zahra Bani

Zahra Bani (s. 31. joulukuuta 1979 Mogadishu, Somalia) on somalialais- italialainen keihäänheittäjä. Vuonna 1989 Bani muutti Somaliasta Torinoon, Italiaan italialaisen isänsä ja somalialaisen äitinsä kanssa alkaen pelata lentopalloa. Pian hän kuitenkin löysi oman lajinsa, keihäänheiton. ==Ura== Bani teki henkilökohtaisen ennätyksensä 62,75 metriä yleisurheilun MM- kilpailuissa 2005 Helsingissä. Tämän jälkeen hänellä on ollut kuitenkin terveysongelmia, jotka ovat pudottaneet suorituskykyä. Italian tilastoissa Bani on toisella tilalla Claudia Coslovichin jälkeen. ==Saavutukset== Italian edustajana 2005 Yleisurheilun maailmanmestaruuskilpailut 2005 Helsinki, Suomi 5. sija 62,75 m = PB 2005 Universiadit İzmir, Turkki 6. sija 55,02 m 2005 Välimerenkisat 2005 Almería, Espanja 2.sija 62,36 m 2005 IAAF:n yleisurheilufinaali 2005 Monte Carlo, Monaco 8. sija 55,02 m 2006 Yleisurheilun Euroopan-mestaruuskilpailut Göteborg, Ruotsi 9. sija 57,91 m 2006 IAAF:n yleisurheilufinaali 2006 Stuttgart, Saksa 6. sija 60,54 m 2007 Yleisurheilun maailmanmestaruuskilpailut 2007 Osaka, Japani 14. sija 59,02 m 2008 Kesäolympialaiset 2008 Peking, Kiina ei sijoitusta – 2008 IAAF:n yleisurheilufinaali 2008 Stuttgart, Saksa 4. sija 60,22 m 2010 Yleisurheilun Euroopan-mestaruuskilpailut 2010 Barcelona, Espanja 11. sija 53,67 m ==Lähteet== * La Mantia confirms form with 14.51m - IAAF.org 13 June 2005 Luokka:Somalialaiset yleisurheilijat Luokka:Italialaiset keihäänheittäjät Luokka:Vuonna 1979 syntyneet Luokka:Elävät henkilöt
Manuel Eguiguren Galarraga

Manuel Eguiguren Galarraga (1. tammikuuta 1930 – 15. heinäkuuta 2012) oli espanjalaissyntyinen, Boliviassa toiminut roomalaiskatolinen piispa. Hänet vihittiin fransiskaanien papiksi 13. maaliskuuta 1954 ja nimitettiin El Beni o Benin apostolisen vikariaatin vihkipiispaksi sekä Salapian titulaaripiispaksi 30. marraskuuta 1981. Piispaksi vihkiminen seurasi 18. huhtikuuta 1982. Pääkonsekraattorina toimi Alfio Rapisarda, jota avustivat Luis Aníbal Rodríguez Pardo ja Carlos Anasagasti Zulueta.Catholic-Hierarchy.org: Bishop Manuel Eguiguren Galarraga, O.F.M. Eguiguren Galarraga jäi eläkkeelle 6. kesäkuuta 2007. == Lähteet == Luokka:Espanjalaiset papit Luokka:Bolivialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2012 kuolleet
Loni Sanders

Loni Sanders (s. 12. tammikuuta 1958) on entinen yhdysvaltalainen pornonäyttelijä. Sanders syntyi valkoiselle yhdysvaltalaiselle miehelle ja japanilaiselle naiselle, jotka tapasivat kun Sandersin isä toimi lentäjänä Korean sodassa. Sanders työskenteli alkuun mallina useissa miestenlehdissä, kuten Penthousessa, Swankissa ja Genesiksessä. Sanders siirtyi pornovideoihin tavattuaan pornonäyttelijä Mike Rangerin, josta sittemmin tuli hänen miehensä. Hän esiintyi alkuun vain miehensä ja naisten kanssa, mutta siirtyi sittemmin esiintymään myös muiden miesten kanssa. Andersin nuorekas ulkonäkö teki hänestä pian suositun ja hänen uransa oli huipussaan 1970–1980-lukujen taitteessa. Erottuaan miehestään Sanders siirtyi tuottajaksi Vivid Videolle. Sanders on nimetty AVN Hall of Fameen ja XRCO Hall of Fameen. ==Lähteet== Luokka:Yhdysvaltalaiset pornonäyttelijät Luokka:Vuonna 1958 syntyneet Luokka:Elävät henkilöt
Leiurus quinquestriatus

Leiurus quinquestriatus on Pohjois-Afrikassa sekä Lähi-idässä tavattava skorpioni. Sitä pidetään yhtenä maailman myrkyllisimmistä skorpionilajeista. == Koko ja ulkonäkö == L. quinquestriatus on noin 90-120 mm pitkäksi kasvava oljenkeltainen skorpionilaji, mutta värityksessä esiintyy jonkin verran vaihtelua. Pyrstön viides jaoke on yleensä muuta pyrstöä tummempi, mutta tummuus saattaa etenkin nuorilla yksilöillä olla lähes huomaamatonta. Raajat ovat melko hentorakenteiset. Pyrstö on pitkä. Sakset ovat pitkät ja kapeat. Koiraat ovat naaraita pienempiä ja hoikempia.http://www.ntnu.no/ub/scorpion- files/l_quinquestriatus.htmhttp://www.ntnu.no/ub/scorpion- files/l_quinquestriatus_info.pdf == Levinneisyys == Lajia tavataan Afrikassa Marokosta Egyptiin ja Somaliaan sekä Aasiassa Israelista ja Turkista Omaniin ja Pakistaniin saakka. == Elintavat == Tyypillisenä skorpionilajina L. quinquestriatus on yöaktiivinen ja elintavoiltaan piilotteleva. Lajin luonnollisena elinympäristönä ovat erilaiset kuivat ympäristöt, erityisesti kuumat ja kuivat autiomaat. Skorpioni piilottelee kivien alla tai eläinten kaivamissa koloissa. Se pystyy myös itse kaivautumaan jopa 20 cm:n syvyyteen maan alle. Skorpionin myrkky on sekoitus useita hermostoon ja sydämen toimintaan vaikuttavia komponentteja ja sen LD50-arvo on 0,16 - 0,50 mg/kg. Pisto on erittäin tuskallinen, muttei yleensä tapa muuten tervettä aikuista ihmistä. Lapsille pisto on hengenvaarallinen. Tutkimusten mukaan reaktio jää 97 % tapauksista paikalliseksi. L. quinquestriatuksen myrkkyä tutkitaan intensiivisesti lääkkeeksi mm. aivokasvainten ja diabeteksen hoidossahttp://cancerres.aacrjournals.org/cgi/content/abstract/58/21/4871. Lajia kasvatetaan terraarioeläimenä.http://www.petbugs.com/caresheets/L-quinquestriatus.html http://www.scorpions.isaac-online.com/l_quinquestriatusbasic.html == Lähteet == Luokka:Skorpionit
Seikkailu Tokiossa

Seikkailu Tokiossa () on Lloyd Baconin ohjaama yhdysvaltalainen musikaalielokuva, joka ilmestyi vuonna 1951. Musikaalin pääosissa ovat Betty Grable ja Dan Dailey heidän viimeisessä yhteistyössään. Sivuosissa ovat muun muassa Danny Thomas ja Dale Robertson. Seikkailu Tokiossa perustuu Arnold Auerbachin ja Harold Romen Broadway-musikaalirevyyn Call Me Mister (1946), josta Albert E. Lewin ja Burt Styler laativat käsikirjoituksen. Musikaalirevyystä muutettiin myös Betty Grablen sotaelokuvan Meidän lentäjien kesken (1941) uudelleenfilmatisointi. Seikkailu Tokiossa sai ensi-iltansa kotimaassaan 31. tammikuuta vuonna 1951 New Yorkissa. Helmikuussa 1951 musikaali meni maanlaajuiseen levitykseen. Suomessa elokuva sai ensi-iltansa 5. joulukuuta vuonna 1952. Seikkailu Tokiossa on 20th Century Foxin tuottama. Elokuva kuvattiin Technicolor-menetelmällä. Seikkailu Tokiossa -elokuvan tehtiin 1,9 miljoonan dollarin budjetilla; elokuva tuotti Yhdysvalloissa 2,7 miljoonaa dollaria. Seikkailu Tokiossa oli Betty Grablen viimeisiä menestyselokuvia hänen kassamagneettitähtensä hiipuessa. == Rooleissa == == Lähteet == == Aiheesta muualla == * * * * Luokka:Vuoden 1951 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset näytelmiin perustuvat elokuvat Luokka:Lloyd Baconin ohjaamat elokuvat
Emil Petaja

Emil Theodore Petaja (12. huhtikuuta 1915 Milltown, Montana – 17. elokuuta 2000 San Francisco, Kalifornia) oli amerikansuomalainen kirjailija. Hän kirjoitti etupäässä scifi- ja fantasiakirjallisuutta, mutta myös salapoliisi- ja lännentarinoita. Petaja hyödynsi tarinoissaan usein kalevalaista mytologiaa. Petaja syntyi Montanassa suomalaissyntyisille vanhemmille. Hän aloitti kirjailijanuransa 1940-luvulla kirjoittamalla lyhyitä kertomuksia kioskikirjoihin, ja työskenteli samoihin aikoihin valokuvaajana ja myöhemmin kirjakaupan pitäjänä. Petaja muutti aikuistuttuaan Los Angelesiin ja kirjoitti siellä asuessaan 14 romaania ja 150 lyhyttä kertomusta. Hän käytti myös kirjailijanimeä E. Theodore Pine. Vuonna 1995 tieteis- ja fantasiakirjailijoiden yhdistys Science Fiction and Fantasy Writers of America (SFWA) nimesi Petajan Author Emeritukseksi. ==Lähteet== Luokka:Amerikansuomalaiset henkilöt Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Vuonna 1915 syntyneet Luokka:Vuonna 2000 kuolleet
Radio Studio 54 Network

Radio Studio 54 Network eli Studio 54 Network on italialainen yksityinen radioasema. Se sijaitsee Locrissa, Calabriassa ja palvelee ensisijaisesti Calabrian, Sisilian ja Apulian asukkaita. Asema lähettää 24 tuntia vuorokaudessa ohjelmaa, joka lähetetään myös maailmanlaajuisesti internetin kautta suoratoistona. == Studio 54 Networkin ohjelmia == *54 News, l'informazione in tempo reale, dalle 7 alle 21.00, ogni punto ora. *Soundtracks - il cinema alla radio, alle 8.40, 15.10, 23. *Promodisco, alle 12.40, alle 17.40 ed alle 19.40. *History Time kanssa Luciano Procopio, alle 13.30, 23.30 e alle 5.10 *Area 54 - All days, alle 14,30 e alle 21.30. *Pezzi da 90, alle 22. *Rock Italia, alle 8.40, 9.45, 21.20, 23.45. *Italia in Prima Pagina, informazione ed approfondimenti, dalle 6 alle 10.00. *Rock Collection, alle 14 ed alle 21. *54 Disco Hit, alle 7.30, 13, 18 ed alle 22. *Rock a Mezzanotte, dopo le 24.00. *Action Parade, alle 9.45 ed alle 22.20. *The Ultimate Ipod Collection, alle 10.20 ed alle 2.20. *Edizione Limitata, alle 20.40 ed alle 3.40. *Concerto Impossibile, alle 3.20 e alle 20.40. *Emozioni, dalle 23.30. *Dejà vu, kanssa Francesco D'Augello, alle 12.30. *Celebrity, alle 10.10 e alle 21.30. *Storie, alle 14.00 e alle 18.40. == Juontajia == * Luciano Procopio * Rossella Laface * Enzo DiChiera * Marika Torcivia * Demetrio Malgeri * Franco Siciliano * Paolo Sia * Mara Rechichi ==Aiheesta muualla== * Studio 54 Network kotisivu * Radio sivu Facebookissa * fan club Facebookissa Luokka:Radioasemat Luokka:Internet-radioasemat
Merkeli

Merkeli (josta teollisuudessa käytetään myös nimitystä kaakelisavi) on kalkkikivilajien rapautumistuotteena syntynyttä kalsiumkarbonaattipitoista savea, jonka mineraalikoostumus vaihtelee suuresti. Maalajin kiveksi kovettuneesta muodosta käytetään nimitystä merkelikivi. Suomessa ei ole tavattu merkittäviä merkeliesiintymiä. Sen sijaan Yhdysvaltojen ja Euroopan Atlantin puoleisilla rannikoilla esiintyy yleisesti glaukoniittipitoista merkeliä (greensand), jota hyödynnetään muun muassa veden pehmentämisessä. == Lähteet == == Aiheesta muualla == Luokka:Sedimentologia
Max I. Dimont

Max Isaac Dimont (12. elokuuta 1912 Helsinki, Suomen suuriruhtinaskunta – 25. maaliskuuta 1992 Saint Louis, Missouri, Yhdysvallat) oli amerikansuomalainen kirjailija ja historioitsija.Find a Grave: Max I. Dimont. Dimont muutti Suomesta Yhdysvaltoihin vuonna 1930. Hän palveli toisessa maailmansodassa Yhdysvaltain tiedustelujoukoissa ja työskenteli sodan jälkeen PR- ja henkilöstötehtävissä Saint Louisissa. Dimont kirjoitti viisi juutalaisten historiaa käsittelevää teosta ja kierteli ahkerasti maailmaa luennoimassa aiheesta. ==Bibliografia== * Jews, God and History * The Indestructible Jews * The Jews in America * The Amazing Adventures of the Jewish People * Appointment in Jerusalem ==Lähteet== Luokka:Amerikansuomalaiset henkilöt Luokka:Suomen juutalaiset Luokka:Yhdysvaltalaiset historioitsijat Luokka:Yhdysvaltalaiset kirjailijat Luokka:Juutalaiset historioitsijat Luokka:Juutalaiset kirjailijat Luokka:Vuonna 1912 syntyneet Luokka:Vuonna 1992 kuolleet
Jalkapallo kesäolympialaisissa 2012 – miesten turnaus

Miesten jalkapalloturnaus kesäolympialaisissa 2012 alkoi 26. heinäkuuta ja päättyi 11. elokuuta. Miesten turnaus pelattiin alle 23-vuotiaiden joukkueilla, joissa sai olla mukana kolme yli 23-vuotiasta pelaajaa. Olympiakultaa voitti Meksiko. == Karsinnat == Vuoden 2012 olympialaisten jalkapalloturnaukseen selviytyi karsintojen kautta 15 maata. Isäntämaa Iso- Britannia selviytyi kisoihin ilman karsintoja. Kilpailu Paikkoja Kilpailupaikan lunastaneet Isäntämaa 1 Aasian karsinnat 3 Alle 23-vuotiaiden Afrikan-mestaruuskilpailut 2011 3 Pohjois- ja Keski-Amerikan karsinnat 2 Alle 20-vuotiaiden Etelä-Amerikan-mestaruuskilpailut 2011 2 Oseanian karsinnat 1 Aasian-Afrikan karsinta 1 Alle 21-vuotiaiden Euroopan- mestaruuskilpailut 2011 3 Yhteensä 16 == Alkusarja == === Lohko A === \---- \---- \---- \---- \---- === Lohko B === \---- \---- \---- \---- \---- === Lohko C === \---- \---- \---- \---- \---- === Lohko D === \---- \---- \---- \---- \---- == Pudotuspelit == {{Turnauspuu8 |4.8. – Millennium Stadium|| 1 (4) | (rp.)| 1 (5) |4.8. – St James' Park|| 3 || 2 |4.8. – Wembley Stadium| (ja.)| 4 || 2 |4.8. – Old Trafford|| 3 || 0 |7.8. – Old Trafford| | 0 | | 3 |7.8. – Wembley Stadium| | 3 | | 1 |11.8. – Wembley Stadium| | 1 | | 2 |10.8. – Millennium Stadium| | 2 | | 0 }} === Puolivälierät === \---- \---- \---- === Välierät === \---- === Pronssiottelu === === Loppuottelu === == Loppusijoitukset == Sija joukkue 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. ==Maalintekijät== Turnauksen paras maalintekijä oli neljä maalia tehnyt Brasilian Leandro Damião. ;6 maalia * Leandro Damião ;5 maalia * Moussa Konaté ;4 maalia * Oribe Peralta ;3 maalia * Neymar * Mohamed Salah * Jerry Bengtson * Yuki Otsu * Giovani dos Santos ;2 maalia * Ismail Matar * Mohammed Aboutrika * Park Ju-yeong * Daniel Sturridge * Kensuke Nagai ;1 maali * Rashed Eisa * Danilo * Hulk * Oscar * Alexandre Pato * Rafael * Rômulo * Sandro * Marwan Mohsen * Koo Ja-cheol * Kim Bo-kyung * Ji Dong-won * Pierre-Emerick Aubameyang * Roger Espinoza * Mario Martínez * Craig Bellamy * Ryan Giggs * Aaron Ramsey * Scott Sinclair * Maya Yoshida * Abdelaziz Barrada * Zakaria Labyad * Javier Aquino * Javier Cortés * Jorge Enríquez * Marco Fabián * Héctor Herrera * Ibrahima Baldé * Innocent Emeghara * Admir Mehmedi * Nicolás Lodeiro * Gastón Ramírez * Dzmitry Baha * Renan Bressan * Andrey Varankow * Chris Wood == Kuvagalleria == Kuva:Brazil Belarus kickoff.JPG|Brasilia - Valko-Venäjä Kuva:2012 Olympic Football - Spain v Japan.jpg|Espanja - Japani Kuva:Jordi Alba vs Morocco 2012 Olympics.jpg|Jordi Alba Kuva:Ousmane Mané Mexico vs Senegal @ London 2012 -9.jpg|Meksiko - Senegal Kuva:Olympics football - Brazil v. Egypt.jpg|Brasilia - Egypti Kuva:Olympic football.jpg|Etelä-Korea - Japani Kuva:| ==Lähteet== Luokka:Jalkapallo kesäolympialaisissa 2012
Edgars Bertuks

Edgars Bertuks (s. 1. tammikuuta 1985 Alūksne) on latvialainen suunnistaja ja maailmanmestari. Århusissa 2006 Bertuks osallistui ensimmäisen kerran suunnistuksen MM-kilpailuihin. Ventspilsin EM-kilpailuissa 2008 hän sijoittui pitkällä matkalla seitsemänneksi. Olomoucin MM-kilpailuissa 2008 hän sijoittui yhdeksänneksi keskimatkalla. MM-kisojen viestissä hänen paras saavutuksensa on neljäs sija vuodelta 2009. Jukolan viestin 2012 avausosuudella Turun Metsänkävijöitä edustanut Bertuks tuli vaihtoon kärjessä yli minuutin ennen muita. Lausannessa 2012 hän yllätti suunnistamalla keskimatkan maailmanmestariksi. Pitkällä matkalla hän saavutti pronssia. Sotkamon MM- kilpailuissa 2013 Bertuks saavutti toistamiseen pronssia pitkällä matkallahttp://online.woc2013.fi/tulokset/fi/2013_woc_long/men/tilanne/2/0/ ja sijoittui kahdeksanneksi keskimatkallahttp://www.yle.fi/urheilu/novikov_yllatysmestariksi_airilalla_kehno_paiva/6731323. Vuoden 2013 jälkeen hänen paras henkilökohtainen MM-sijoituksensa on ollut 15. sija keskimatkalla Invernessin MM-kilpailuissa 2015. Riiassa 2018 hän osallistui MM-kilpailuihin jo 13. kerran. EM-kilpailuissa hän sijoittui keskimatkalla viidenneksi ja pitkällä matkalla kymmenenneksi Palmelassa 2014 ja paras viestisaavutus on kuudes sija vuoden 2012 EM-kisoissa. == Lähteet == == Aiheesta muualla == * Edgars Bertuksin kotisivut Luokka:Latvialaiset suunnistajat Luokka:Vuonna 1985 syntyneet Luokka:Elävät henkilöt